Di temnaḍṭ n Tizi Ɣennif deg wass wis telt yyam n tlalit n llufan xedmen ansayen i llufan akked yemma-s «nnafsa» .Ayagi ad iban deg umeslay i d- tenna diɣen Nna Saԑdiya :«Ass -nni taṣebḥit mi ԑeddan telt yyam ɣef talalit n ugrud d nnafsa. Ad tekker nnafsa ad cebbaḥ, ad ttgaḥel s taẓẓult, jida-s neɣ tarḍiԑt-is ad sird iceṭṭiḍen n llufan-nni,ad -as- cebbaḥ as-taxdem taẓẓult i wallen-is d timi-is akken ad- as-d mɣin areggalen . Ma yella d nnafsa –nni ttasen-d ɣur-s imawlan-is akken ad hennin mi tella tuɣal-d s ṣṣaḥa-ines mi d turew, ad sbriken sin yiberdan yella uhenni amecṭuḥ d umeqran, ad nezwer ihi s uhenni amecṭuḥ .Ihi imawlan n nnafsa ad d-awin aqecwal n tmellalin,sin iyuẓaḍ ,aqendur i nafsa-nnii,tayeḍ i temɣart-is ,ticeṭṭiḍen i llufan-nni,lmsemen ,aɣrum n lexliԑ « tasemt», wagi ma iԑeddi kraḍ neɣ smana mi tuṛew , si tama nniḍen ahenni ameqran yettili-id mi ԑeddan ayyur fell-as , ad awin i nnafsanni aqenṭar n seksu, aksum n yikkari , timellalin, lemsemen, akken ad texdem temɣart-is mejliɣed 3.Diɣen nafsa ma tefeɣ ɣer tala i tikelt tamenzut ilaq ad -tebges aggus n inijel s tala –nii mi teweḍ s axxam ad taԑlaq inijel-nii ɣer umnar n tewwurt iwakken ad yuɣal llufan-nii d asalas n uxxam»4.Deg awal Nna Saԑdiya iban-d d akken nnafsa ttasen-d ɣur-s imawlan-is tthennin-as-d mi i d tekker s ṣṣaḥa d lahna,ad d- sbirken sin iberdan : 1 Tagudect : D abellaḍ neɣ d aẓerru d amecṭuḥ diɣen d allebḍan.